Valitettavasti emme voi taata tuotteiden sopivuutta meikin yhteyteen sillä tähän vaikuttaa niin monta tekijää, kuten ihotyyppi, pohjustustuotteet, meikin koostumus, yms. Tuotteitamme voi kuitenkin ilman muuta käyttää meikin kanssa!
Hoitonesteistämme Hydra Spray Toner ja Balance Spray Toner soveltuvat meikin päälle sumutettavaksi virkistämään ihoa erityisesti puuteroinnin jälkeen. Kosteusvoiteeksi meikin alle suosittelemme joko Hydra Serumia (sopii silmänalusiholle, jättää ihon hieman tahmeaksi ja puolikiiltäväksi) tai Hydra Lotionia (jättää ihon silkkisen joustavaksi ja puolimattaiseksi). Ihon kosteuspitoisuutta säilyttävä Hydra Balm Cleanser on täydellinen kevyeen puhdistukseen ennen meikinlaittoa sekä öljy- tai tuplapuhdistukseen jälkimmäiseksi puhdistustuotteeksi.
Annathan tuotteiden imeytyä kunnolla ennen meikin laittoa, sillä voiteemme sisältämät öljyt voivat muutoin aiheuttaa pohjustustuotteiden, aurinkovoiteen sekä meikkivoiteen erottumista!